als_Latn dik_Latn sag_Latn
Sekretari i Arsimit hyn forcërisht në zyrë, fshin serverat
Një punonjës i Ministrisë së Arsimit ka denoncuar se është kërcënuar nga sekretari i Përgjithshëm Plarent Ndreca.
Punonjësi i cili dëshiron të mbetet anonim, i ka shkruar ish-kryeministrit Sali Berisha për ta bërë publik rastin e tij. Ndreca është pezulluar nga detyra nga ministrja teknike e arsimit, e vendosur pas marrëveshjes Rama-Basha, por megjithatë thotë denoncuesi, Sekretari i përgjithshëm ka hyrë forcërish në zyrë, duke fshirë serverat që kërkon prokuroria për hetim. Për ngjarjen nga mbërritur edhe Policia, por punonjësi thotë se askush nga ta nuk ka ndërhyrë.
“Sekretari i pergjithshem i mafies se ndrikull Viles, Plarent Ndreca fshin serverat qe kerkon prukuroria. 10 çuna krimi bejne sehir apo i mbajne ison banditit tek MAS!”, shkruan Berisha në Facebook duke postuar më poshtë mesazhin e plotë të denoncimit nga punonjësi i Ministrisë.
“16/06/2017, 11:38:44: Përshëndetje doktor, jam punonjës i Ministrisë së Arsimit për shërbimet mbështetëse. Sot jam kërcënuar, fyer dhe shtyrë me duar nga ish Sekretari i Përgjithshëm Plarent Ndreca i cili edhe pse i pezulluar ka hyrë në institucion nga dera e prasme e emergjencës. Sot 2 persona kanë hyrë në institucion me forcë duke u futur në zyrën e tij dhe kanë refuzuar të identifikohen ndërkohë që një të tretë arrita ta ndaloja. Thirra në ndihmë policinë dhe policia ka ardhur në institucion dhe ka hyrë në zyrën e tij.
Ndërkohë 10 policë kanë rrethuar ministrinë dhe asnjë nuk përgjigjet për sigurinë e institucionit. Çdo gjë është e filmuar nga kamerat e sigurisë por Plarent Ndreca po fut në zyrën e tij njerëz që ti fshijnë serverat duke qenë se këtu ka ardhur dje prokuroria për të kërkuar materiale. Ndihem i kërcënuar në vendin e punës dhe ju shkruaj që ta bëni publike se tani skam ku të ankohem më.”
als_Latn als_Latn als_Latn als_Latn als_Latn als_Latn